
İDDİA ƏRİZƏSİ

Mən, Ağayeva Nailə Adilşayevna, Bakı İnzibati Məhkəməsinin 29 iyun 2022-ci il tarixli 2-1(112)-5914/2022 nömrəli qərarına əsasən Mərkəzi Filial tərəfindən 10 dekabr 2017-ci il tarixindən güzəştli şərtlərlə yaşa görə əmək pensiyası təyin edilmiş pensiyaçıyam.
Əmək pensiyam 10 dekabr 2023-cü il tarixindən işləyən pensiyaçı kimi 6 il işləməyə görə "Əmək pensiyaları haqqında" Azərbaycan Respublikası Qanununun 37.3.1-ci maddəsinə uyğun olaraq yenidən hesablanmışdır.
30 aprel 2026-cı il tarixli, № 3-17-12-A-103943/2026 nömrəli məktubla (bundan sonra – Məktub) Mərkəzi Filial mənə bildirib ki, yenidən hesablama zamanı pensiya kapitalım 72 aya bölünüb, halbuki 138 aya bölünməli imiş. Mərkəzi Filial hesab edir ki, bu fərq nəticəsində mənə 1519,29 manat artıq ödənilib və qalıq 1474,96 manatın geri qaytarılması üçün yazılı razılığım tələb olunur.
Qeyd edim ki, mənim pensiyam 29 iyun 2022-ci il tarixindən öncə, 26 avqust 2022-ci ildə həmin tarixdən əvvəl verilmiş məhkəmə qərarı əsasında 10 dekabr 2017-ci il tarixindən təyin edilmişdir.  Cavabdeh öz məktubunda göstərir ki, hesablama yanlış aparılmış, bu da pensiyanın daha yüksək məbləğdə hesablanmasına səbəb olmuşdur.
Qanunun 39.1-ci maddəsinə əsasən, 39.1. Əmək pensiyasının və əmək pensiyasına əlavənin artıq ödənilmiş məbləği əmək pensiyaçısından son üç il üçün tutulur. Artıq ödənilmiş əmək pensiyası və əmək pensiyasına əlavənin məbləği əmək pensiyaçısının razılığı ilə əmək pensiyasını təyin edən orqanın qərarı əsasında, razılığı olmadıqda məhkəmə qaydasında tutulur. Mən cavabdehə pensiyamdan tutulma aparmasına dair hər hansı razılıq verməmişəm və vermək fikrində deyiləm.
Cavabdeh inzibati orqan iddia edir ki, artıq ödəmə öz hesablama səhvi nəticəsinde baş vermişdir. Mən isə hesab edirəm ki, ümumiyyətlə hər hansı yanlış hesablama olmamış, məktubda yazılanlar əsassızdır.
"İnzibati icraat haqqında" Qanunun 13.1-ci maddəsinə əsasən 13.1. İnzibati orqanların inzibati praktikasına fiziki və ya hüquqi şəxslərin etimadı qanunla qorunur.
Yuxarıda qeyd olunan hüquqi əsaslara görə Sizdən

XAHİŞ EDİRƏM:

Pensiyamdan aparılan tutulmaların dayandırılması, sonrakı tutulmaların cavabdehə qadağan edilməsi və pensiyadan tutulmuş vəsaitin mənim hesabıma geri qaytarılması haqqında qərar qəbul edəsiniz.


İddia ərizəsinə əlavə edilmiş sənədlərin siyahısı:
1. Mərkəzi Filialın 30 aprel 2026-cı il tarixli, № 3-17-12-A-103943/2026 nömrəli məktubunun surəti;
2. Pensiya təyinatı haqqında sənədlərin surəti;
3. Şəxsiyyəti təsdiq edən sənədin surəti;
4. Dövlət rüsumunun ödənildiyini təsdiq edən sənəd.

Bakı şəhəri, "___" __________ 2026-cı il


İddiaçı: _________________________ / Ağayeva Nailə Adilşayevna
